इस ट्रेलर लॉन्च के दौरान अनुष्का से पूछा गया कि ‘फिल्म के ट्रेलर में आप अपने पति वरूण के लिए एक मजबूत स्तंभ के तौर पर दिखाई देती हैं और उन्हें काफी मोटिवेट भी करती हैं, क्या हम ये मानें कि आप रियल लाइफ में भी हाउसवाइफ की सभी क्वालिटीज़ अपना चुकी हैं?’ इस सवाल के जवाब में अनुष्का ने कहा कि ‘मैं अपनी ज़िंदगी में अब तक इस स्तर पर घरेलू नहीं हो पाई हूं जितना मैंने इस फिल्म के सेट पर फील किया। मैं 15 साल की उम्र से काम कर रही हूं, अब तो मेरी शादी भी हो चुकी है। हम लोग काम में इतना बिज़ी रहते हैं कि मुझे अपने पति के साथ भी ज़्यादा समय बिताने का मौका नहीं मिल पाता है। इस फिल्म के किरदार के द्वारा मुझे इन महिलाओं की ज़िंदगी को करीब से जीने का मौका मिला है और मैं इसके लिए डायरेक्टर शरत की शुक्रगुज़ार हूं। मैं उन्हें शुक्रिया अदा करती हूं कि मुझे एक ऐसा किरदार निभाने को मिला और मुझे एक चैलेंजिंग माहौल में जीने का अवसर दिया।’